stanford-oval/wikipedia huggingface dataset:
מועצת המחקר האירופית
הערות שוליים

↑  ERC starting grant holder wins Nobel physics, sciencebusiness.net, 6 October 2010;
ERC grant holder awarded Nobel Prize in physics, CORDIS, 10 October 2012;
Two grantees win 2022 Nobel Prize in Physics, ERC, 4 October 2022
↑  Winnacker E.-L. (2008). "On Excellence through Competition". European Educational Research Journal. 7 (2): 124. doi:10.2304/eerj.2008.7.2.124.
↑  Jonathan Amos, European research goes for gold, BBC, 27 February 2007
↑  נקבע על ידי המועצה המדעית
↑  "What is a European Research Council (ERC) grant?". EU Funds. 2 במאי 2022. נבדק ב-5 במאי 2022. {{cite web}}:  (עזרה)
↑  Apply for a grant, ERC
↑  basic statistics for ERC funding activities
↑   אפרת נוימן, כיצד זכתה קבוצת מדענים ישראלים ב-48 מיליון יורו מהאיחוד האירופי, באתר TheMarker‏, 3 באוגוסט 2013;
שיתוף הפעולה המחקרי-מדעי עם האיחוד האירופי בתוכנית "הורייזן 2020": מענקים מעל 1.3 מיליארד אירו הוענקו ל-1666 פרויקטים ישראלים מתחילת התכנית ועד סופה, רשות החדשנות, 11 מאי 2022;
ירון דרוקמן, 29 חוקרים מישראל זכו במענק יוקרתי של האיחוד האירופי, באתר ynet, 22 בנובמבר 2022
↑   יהונתן ליס, משרד החוץ: סוכם כי ישראל תצטרף לתוכנית השקעות של האיחוד שמחריגה התנחלויות, באתר הארץ, 26 באוקטובר 2021;
איתמר אייכנר, ישראל הצטרפה לתוכנית המחקר והפיתוח הגדולה בעולם: "הישג דיפלומטי חשוב", באתר ynet, 6 בדצמבר 2021
↑  ירון דרוקמן, מסימטריות נסתרות ועד שימור זיכרונות: מענק יוקרתי ל-14 פרופסורים ישראלים, באתר ynet, 11 באפריל 2024
| --- | --- |
בקרת זהויות :  NLI: 987007502992305171  BIBSYS: 11024054  BnF: cb17164730c (data)  CANTIC: a11991082  GND: 10146301-7  ISNI: 0000 0000 8923 0953  LCCN: n90629676  NKC: ko2016914245  SUDOC: 160238374  VIAF: 130022607   WorldCat (עם VIAF): 130022607
היסטוריה פרסומית לאירועי קרוסאובר של מארוול קומיקס

לאורך היסטוריית הפרסום הענפה שלה, חברת מארוול קומיקס הפיקה סיפורי קרוסאובר רבים המשלבים דמויות מסדרות הקומיקס השונות של החברה. להלן רשימה של אירועי קרוסאובר הכוללים גיבורי-על ודמויות מסדרות שונות.
אירוע - סיפור ראשי שמתחיל ומסתיים עם הסדרה הראשית, בעוד הסיפורים המשניים מסופרים במספר חוברות.
קרוסאובר - הסיפור הראשי מתחיל ומסתיים בחוברת אחת או מספר חוברות, בעוד הסיפורים המשניים מסופרים בחוברת אחת או מספר חוברות. כמו כן, הסיפור הראשי יכול להתחיל ולהסתיים בתחילתה ובסופה של סדרת החוברות, ולהמשיך במספר מיני-סדרות או חוברות מתמשכות.
סדרה מוגבלת - הסיפור הראשי מתחיל ומסתיים בחוברת אחת בלבד.
וואן-שוט - הסיפור הראשי מתחיל ומסתיים בחוברת אחת או מספר חוברות.
אירועים נרחבים שמתפרסים על פני סדרות הקומיקס השונות > שנות ה-80

"מלחמות סודיות" היו האירוע הראשון של מארוול בתקופת העידן המודרני של הקומיקס, שבו הושקה סדרה מוגבלת נפרדת ולאחר מכן כל שאר החוברות הקשורות אליה הגיעו בעקבותיה. לאחר יציאתה, מארוול החלה לקיים אירועי קרוסאובר שנתיים שבהם הושקה מיני-סדרה לאירוע והיא השפיעה על רוב חוברות הקומיקס של מארוול.
| אירוע | תאריך | סוג | תיאור |
| --- | --- | --- | --- |
| מלחמות סודיות | מאי 1984-אפריל 1985 | אירוע | הישות הקוסמית ביונדר חוטף מספר גיבורי על ונבלים כדי שילחמו אחד נגד השני בכוכב לכת אותו יצר. |
| מלחמות סודיות 2 | יולי 1985-מרץ 1986 | אירוע | הביונדר עושה את דרכו לכדור הארץ במטרה להבין את האנושות, תוך יצירת צורה אנושית לעצמו באותו הזמן. |
אירועים נרחבים שמתפרסים על פני סדרות הקומיקס השונות > שנות ה-90

טרילוגיית האינסוף היא קשת סיפור בשלושה חלקים אודות אבני האינסוף. חלק שני (מלחמת האינסוף) וחלק שלישי (מסע צלב האינסוף) עוסקים בהשלכות של כפפת האינסוף: יצירת חלקים נפרדים של הגיבור הקוסמי אדם וורלוק - האלה ומאגוס.
| אירוע | תאריך | סוג | תיאור |
| --- | --- | --- | --- |
| כפפת האינסוף | מאי-דצמבר 1991 | אירוע | תאנוס משתמש בכוחן של אבני האינסוף כדי להפוך לישות עליונה. |
| מלחמת האינסוף | יוני-נובמבר 1992 | אירוע | מאגוס, הצד הרע של אדם וורלוק, יוצר כפילים מרושעים של גיבורי כדור הארץ כדי להשיג כוח אולטימטיבי. |
| מסע צלב האינסוף | יוני-נובמבר 1993 | אירוע | האלה, הצד הטוב של אדם וורלוק, מגייסת צבא של גיבורים כדי להילחם במלחמת הקודש שלה. |
אירועים נרחבים שמתפרסים על פני סדרות הקומיקס השונות > שנות ה-2000

| אירוע | תאריך | סוג | תיאור |
| --- | --- | --- | --- |
| בית אם | אוגוסט-דצמבר 2005 | אירוע | מכשפת השני יוצרת עולם שבו המוטאנטים הם האחראים ובני האדם הם אזרחים סוג ב'. "עשירית": אירועי "עשירית" מביאים להשלכות "בית אם", שבו מכשפת השני הפשיטה את כוחותיהם של מרבית המוטאנטים ברחבי העולם, כמו גם להוצאתן של השקות מחודשות לקבוצות אקסקליבר החדשה ואקס-פקטור, וכללה כמה מיני-סדרות כמו "בן אם", "דור אם", "יחידת סנטינל א*ח*ד", "בריאה קטלנית" ו"אקס-מן: ה-198".  "האוונג'רס מתפרקים": אירוע קרוסאובר מקדים שמהווה את נקודת ההתחלה לאירועי "בית אם" ולסיפורים מאוחרים יותר עד לסוף העשור הראשון של המאה ה-21. מתברר כי מכשפת השני מאבדת את שפיות דעתה לאחר שאיבדה את ילדיה. כוחותיה מאפשרים את יצירתם של עיוותי מציאות, ושימוש ממושך בהם גרם לה להאמין שחבורת האוונג'רס לקחה את ילדיה ממנה. האוונג'רס עוצרים את ונדה ביחד עם דוקטור סטריינג', והיא נלקחת על ידי אביה מגנטו. |
| מלחמת אזרחים | מאי 2006-פברואר 2007 | אירוע | גיבורי-העל מתפלגים כאשר ממשלת ארצות הברית מעבירה את החוק לרישום העל-אנושיים. "מלחמת אזרחים: היוזמה": כשקפטן אמריקה מת, העולם ממשיך הלאה. ממשלת ארצות הברית מאשרת יצירת תוכנית גיבורים מאוחדת, שנקראת "יוזמת חמישים המדינות". |
| מלחמת-עולם הענק הירוק | מאי-אוקטובר 2007 | אירוע | לאחר גלותו לחלל בחוברת New Avengers Illuminati One-Shot משנת 2006, הענק הירוק חוזר לכדור הארץ כדי לנקום באחראים. "מלחמת-העולם הענק הירוק: אחרי הריסוק": האירועים בעקבות מלחמת עולם הענק הירוק. |
| פלישה סודית | אפריל-דצמבר 2008 | אירוע | שרידיה של אימפריית הסקרול פלשה במהלך השנים אל כדור הארץ, והמהלך שלהם לקח את העולם לעצמם נכנס לשלביו האחרונים. האוונג'רס החדשים, האוונג'רס העוצמתיים והת'נדרבולטס חייבים להתאחד כדי לעצור אותם. "שלטון אפל": לאחר שהרג את מלכת הסקרול, נורמן אוסבורן זוכה לשבחים כגיבור עקב עצירת הפלישה, וניתנת לו השליטה על ארגון H.A.M.M.E.R החתרני. הוא גם יוצר קבוצת גיבורים משלו, האוונג'רס האפלים. |
אירועים נרחבים שמתפרסים על פני סדרות הקומיקס השונות > 2020 ואילך

| אירוע | תאריך | סוג | תיאור |
| --- | --- | --- | --- |
| אימפריה | 2020 | אירוע | חזרתו של המשיח השמימי לאזור הכחול של הירח פותחת פרק חדש במלחמת קרי-סקרול, רק שהפעם זוהי ברית בין הקרי לבין הסקרול שמכוונת ישירות לכדור הארץ. כשהאיום הנורא הזה מהכוכבים מתקרב יותר ויותר, רק גיבורי כדור הארץ עומדים בדרכם. |
| מלך בשחור | 2020 | אירוע | ההמשך של "קטל אבסולוטי". יוצר הסימביוטים נול מגיע לכדור הארץ עם עדר של סימביוטים. כשהם עדיין מתאוששים מאירועי "אימפריה", האוונג'רס, ארבעת המופלאים, ונום וגיבורי מארוול האחרים משלבים כוחות כדי להתנגד לצבא החייזרים. |
| שלטון השטן | 2021 | אירוע | וילסון פיסק עבר מקינגפין לראשות העיר הגדולה ביותר באמריקה והוא הולך להנחית את מלוא כוחו הפוליטי והקרימינלי על גיבורי-העל שניו יורק משמשת להם בית. האיש שהטיל חורבן על חייו של דרדוויל שם את עינו על ארבעת המופלאים, איירון מן, קפטן אמריקה, ספיידרמן, ג'סיקה ג'ונס, לוק קייג' ועוד. לפיסק יש צבא של נבלי-על בפיקודו, ביניהם קרוסבונז, טאסקמאסטר, טיפואיד מרי, שוקר, ויפלאש, ריינו וקרייבן הצייד, וזו רק מכת הפתיחה שלו, בעוד הוא שומר על כמה אסים מפתיעים בשרוול. |
| יום הדין | 2022 | אירוע | האוונג'רס לכודים באמצעו של סכסוך בין האקס-מן לבין הנצחיים. |
| ציד דם | 2024 | אירוע | עלייתה של אומת הערפדים, שמתאחדת תחת חזון אחד ויחיד בפעם הראשונה מזה עידנים. |
עלילות ואירועים מרכזיים > שנות ה-40

| אירוע | תאריך | סוג | תיאור |
| --- | --- | --- | --- |
| נאמור נגד הלפיד האנושי המקורי | יוני-אוגוסט 1940 | קשת סיפור | במהלך תור הזהב של הקומיקס בהם מארוול קומיקס הייתה עדיין ידועה כטיימלי קומיקס, התרחש האירוע המרכזי הראשון ביקום מארוול: עימות בין הסאב-מרינר לבין הלפיד האנושי המקורי, במה שיבסס לרבות הימים את ההמשכיות המשותפת של יקום מארוול. |
| קבוצת כל המנצחים | סתיו-חורף 1946 | קשת סיפור | קבוצת כל-המנצחים שימשה כאבי-אבותיה של קבוצת הפולשים. החוברת All-Winners Squad #19 מיולי 1946 הציגה את הקבוצה הראשונה, שכללה את קפטן אמריקה, את הסיידקיק הצעיר שלו באקי, הלפיד האנושי המקורי ושותפו טורו, האצן רוברט פרנק שהיה ידוע בכינוי וויזר וכן מיס אמריקה מדלין ג'ויס. |
עלילות ואירועים מרכזיים > שנות ה-60

| אירוע | תאריך | סוג | תיאור |
| --- | --- | --- | --- |
| מסעו של סאב-מרינר אחר קראנג | מאי-אוקטובר 1965 | קרוסאובר | בסיפור שהחל בחוברת דרדוויל מספר 7 (פברואר 1965), מצביא המלחמה קראנג מתכנן הפיכה על אטלנטיס בהיעדרו של נאמור ולאחר שהפיל את שלטונו. נאמור נאלץ לעבור מסע להוכיח את עצמו על ידי מציאת הקלשון של נפטון. |
| מהומה בבניין בקסטר | יולי 1965 | קרוסאובר | ביום חתונתם של ריד ריצ'רדס וסוזן סטורם, דוקטור דום ומכלול של נבלי-על (הכוללים בין היתר את מנדרין, קאנג הכובש, המוציא להורג, מיסטר הייד, אלקטרו, מכשפת, האביר השחור, סופר סקרול, אטומה, אדון הבובות, איש החפרפרת, קינג קוברה, דיאבלו, הגרגויל האפור, הדעתן המטורף וסוכני הידרה) הורסים את החתונה אך מובסים על ידי כל גיבורי-העל שהשתתפו בה. פורסם בחוברת השנתית השלישית של ארבעת המופלאים. זו הפעם הראשונה שכמעט כל דמויות העל ביקום מארוול באותה תקופה נאספו לספר אחד. |
| הטרילוגיה של גלקטוס | דצמבר 1965-פברואר 1966 | קשת סיפור | קשת הסיפור בישרה על בואו של גלקטוס, כאשר ארבעת המופלאים צריכים לעצור אותו, אחרת יהפוך לטורף העולם. היא נכתבה ואוירה בידי ג'ק קירבי והציגה לראשונה את דמויותיהם של גלקטוס ושל הגולש הכסוף, והיוותה השראה לסרט הלייב אקשן "ארבעת המופלאים: עלייתו של הגולש הכסוף", כמו גם לגיליון השלישי של הסיפור זוכה הפרסים "פלאות" בכתיבתו של קורט בוזיאק ובאיורו של אלכס רוס. |
| ההחלפה בין דרדוויל לבין דוקטור דום | דצמבר 1967-ינואר 1968 | קרוסאובר | בקשת סיפור שהחלה בחוברות Daredevil #37-38, דוקטור דום לוכד את דרדוויל ומחליף איתו זהויות בעזרת קרן להחלפת גופות. הסיפור ממשיך בחוברת Fantastic Four #73 של ארבעת המופלאים (ינואר 1968), ומערבת גם את דמויותיהם של תור וספיידרמן. |
| השלישייה הנוראית | 1969 | קרוסאובר | סיפור קרוסאובר שהחל בחוברת האוונג'רס Avengers #63 מפברואר 1969, המשיך בחוברות הסאב-מרינר, וקפטן מארוול, והסתיים בחוברת Avengers #64 ממרץ 1969. ציוות של נבלי-העל ראש ביצה, הדעתן המטורף ואדון הבובות במזימה להשתמש בלוויין כדי לסחוט את ממשלת ארצות הברית. בחוברת האחרונה, ראש הביצה הורג את אחיו של קלינט ברטון, בארני ברטון. |
| הקמת הדפנדרס | 1969-1970 | קרוסאובר | בסיפור קרוסאובר שהחל לפני הקמת הקבוצה בחוברות של דוקטור סטריינג', הסאב-מרינר והענק הירוק, כולם בכתיבתו של רוי תומאס, דוקטור סטריינג' חובר לסאב-מרינר ולענק הירוק כדי לעצור את פלישתם של שדים בין-ממדיים בסגנון ה.פ. לאבקרפט הידועים בשם "האלמתים" והמנהיג שלהם, "חסר-שם". בסיפור זה מופיעה דמותה של ברברה נוריס, שתהפוך ברבות הימים למארחה של ולקיריה. בקשת הסיפור השנייה, המתרחשת בחוברות Sub-Mariner #34-35 (פברואר-מרץ 1971), נאמור מגייס את עזרתם של הגולש הכסוף ושל הענק הירוק כדי לעצור ניסוי בעל פוטנציאל הרסני של מזג האוויר, אך הם משחררים בטעות אומה משלטונו של עריץ ומתמודדים מול קבוצת האוונג'רס תחת השם "שלושת הטיטנים". בהמשך, קבוצת הדפנדרס מופיעה לראשונה בחוברת Marvel Feature #1 מדצמבר 1971. |
עלילות ואירועים מרכזיים > שנות ה-70

| אירוע | תאריך | סוג | תיאור |
| --- | --- | --- | --- |
| מלחמתו של מר קליין | אוגוסט 1971-פברואר 1972 | קרוסאובר | האנדרואיד MK-9 מגיע לזמן ההווה מעתיד שבו כדור הארץ הושמד בידי אסון בלתי ידוע ומתוך מטרה למנוע מעתיד זה להתרחש. האנדרואיד מציג את עצמו כמר קליין ומשחד את פוגי נלסון לטובת משרת עוזר התובע המחוזי. בהמשך, הוא שוכר את שירותיהם של אדם-שור והינשוף כדי להביס את דרדוויל, ניסה להכתים את שמו של המולטי-מיליונר טוני סטארק, והתחיל להשתמש בכפילים אנדרואידים של נבלי-על כדוגמת העקרב ומיסטר הייד. בסיפור זה השתתפה גם האלמנה השחורה. |
| מלחמתו של תאנוס | אוקטובר 1972-אפריל 1974 | קרוסאובר | סיפור קרוסאובר שהופיע בחוברות איירון מן וקפטן מארוול. תאנוס מבצע את המתקפה הראשונה שלו על גיבורי כדור הארץ, ובעיקר קפטן מאר-וול, שמנסה לסכל את מזימתו של הטיטאן המטורף להשיג עליונות באמצעות הקוביה הקוסמית. בסיפור משתתפים גם האוונג'רס, ריק ג'ונס, הדבר, דראקס המשמיד, מונדרגון, סופר סקרול (המתחזה לרונאן המאשים, הענק הירוק, הסאב-מרינר וקפטן מארוול). גזעי הסקרול, הקרי, הנצחיים, השמימיים והטיטנים מוזכרים בפלשבק. |
| הם שמחזיקים בכוח | יולי 1974-אוגוסט 1979 | קרוסאובר | סיפור קרוסאובר בחוברות מארוול טים-אפ והענק הירוק. רומולוס אוגוסטולוס, אחרון הקיסרים האלמותי של האימפריה הרומית אשר היה ידוע כטיראנוס שומר הלהבה, בוגד במשרתיו הקרויים "הם המחזיקים בכוח", ומשתמש בלהבה המקודשת של החיים בעזרתו של הנסיך ריי כדי להשתלט על העולם ולזכות בחיי-נצח. בסיפור משתתפים גם ג'וני סטורם, גוסט ריידר וספיידרמן. |
| מלחמתו הפרטית של דוקטור דום | מאי-נובמבר 1976 | קרוסאובר | דוקטור דום מגייס את האוונג'רס במלחמתו עם מצביא המלחמה אטומה. בסיפור משתתפים גם חיה, וונדר מן, הלקאט ומונדרגון. |
| תאגיד | 1979-1977 | קרוסאובר | בחוברות רבות בסוף שנות ה-70 ביקום מארוול אוזכר קיומו של "התאגיד", ארגון פלילי ופוליטי כלל ארצי שהשתמש בסחיטה, חטיפה, רצח, מכירות סמים וטרור כדי להשיג כסף וכוח. החוברות בהן אוזכר היו בהשתתפות הגיבורים איירון פיסט, שאנג-צ'י והטיגריס הלבן, איש המכונה, הדבר וג'ק הלבבות, טורפדו, הענק הירוק, קפטן אמריקה פלקון ואיש מארוול/קוואזר, וכשניים-שלושה עשורים לאחר מכן בהשתתפות לוק קייג' וקבוצת גיבורים להשכרה. |
עלילות ואירועים מרכזיים > שנות ה-80

| אירוע | תאריך | סוג | תיאור |
| --- | --- | --- | --- |
| תחרות האלופים של מארוול | יוני-אוגוסט 1982 | סדרה מוגבלת | ביוני 1982, מארוול קומיקס פרסמה את המיני-סדרה הראשונה שלה, "תחרות האלופים". זקן היקום גראנדמאסטר עורך תחרות מול המוות כדי להשיב לחיים את האספן, שנהרג על ידי הישות הקוסמית קורבאק. הוא מחליט להשתמש בגיבורי העל שבכדור הארץ כרגלים בתחרות, בה הם המתחרים על פרס שיכריע אם האספן יחיה או יישאר מת. כל גיליון הציג פרטים ביוגרפיים על הדמויות העיקריות - פרטים אשר הוצגו מאוחר יותר במדריך אשר פורסם על ידי החברה, The Official Handbook of Marvel. בשנת 1999 יצאה מיני סדרה בעלת אותו שם, אם כי עלילתה אינה קשורה לקודמתה. בשנת 2016 יצאה סדרה חדשה המבוססת באופן חלקי על משחק המובייל "תחרות האלופים", בה האספן מתחרה במאסטרו והזכייה היא בשליטה על כדור הארץ והישארות בחיים. |
| ארון החורפים העתיקים | אוגוסט-דצמבר 1984 | קשת סיפור | ארון החורפים העתיקים הוצג לראשונה בחדר האוצרות של אודין בחוברת מספר 346 של תור (מאי 1984). הארון עצמו מכיל את הפימבולווינטר של יימיר, וענק האש סירטיר שחרר את כוחו ההרסני כאשר פלש לכדור הארץ, פתח אותו וגרם לשחרורן של סופות שלג איומות על פני הארץ מתוך מטרה סופית להביס את תור. אירוע זה גרם להיסטריה המונית, ותור יחד עם האוונג'רס, הרקולס וארבעת המופלאים הצליחו להביס את סירטיר ולסגור חזרה את הארון תוך הבטחה שלא ייעשה בו שימוש לא נכון בשנית. |
| מלחמת ההתפתחות | ספטמבר 1988 | קרוסאובר | הוד התפתחותו משחרר התקפות בכל רחבי העולם כדי להנחות את דרכה של האבולוציה האנושית. |
| זעמה של מלכת החלומות | פברואר-מאי 1989 | קשת סיפור | מתגלה המקור של מלכת החלומות, בתו של סוקובוס ושליט סיוט של מימד כיס. מלכת החלומות רוצה לעזוב את מימד הכלא שלה ולהיכנס לממלכת האדם - אחת מני רבים בהם היא רוצה לשלוט. |
| סאגת כתר הנחש והמתקפה על אטלנטיס | אפריל-יולי 1989 | קרוסאובר | כשהדינוזאורים הגיעו, סט התחיל ליזון מאנרגיות החיים שלהם בעוד הם קרעו זה את זה לגזרים. גאיה החליטה לתת לדינוזאורים למות כדי שיונקים - היצורים בעלי הפוטנציאל הגדול ביותר - יוכלו לחיות. ממישור הממדים האחר שלו, סט עודד את הדינוזאורים לתקוף בכוונה את היונקים עד שהוא מיזג כמה מהם יחד כדי ללבוש צורה פיזית פעם נוספת על פני כדור הארץ. חבר קבוצת הסטיות בשם גאור חסר הגוף מפתה את הגולש הכסוף לשחזר את צורתו הפיזית על ידי חטיפת הגלשן של הגולש. לאחר קרב קצר, גאור בורח לכדור הארץ, שם הוא משכנע את שליטת למוריה, ליירה, ליצור ברית כדי לזמן את סט חזרה לכדור הארץ. |
| אינפרנו | אוקטובר 1988-מרץ 1989 | סדרת סיפורים | שדים מלימבו פולשים לכדור הארץ, שזומנו על ידי מדלין פריור. מתן פתרון לחוברות אקס-מן ותיקות: גורלה של מג'יק (איליאנה רספוטין) והגילויים של מדלין פריור כשיבוט של ג'ין גריי. |
| מעשי נקמה | דצמבר 1989-פברואר 1990 | סדרת סיפורים | לוקי מאחד את דוקטור דום, מגנטו, קינגפין, מנדרין, המכשף והגולגולת האדומה במזימה להשתמש באויבים פחותים כדי להביס את גיבורי העל שאינם האויבים הרגילים שלהם. |
עלילות ואירועים מרכזיים > שנות ה-2000

| אירוע | תאריך | סוג | תיאור |
| --- | --- | --- | --- |
| אבטחה מקסימלית | נובמבר 2000-ינואר 2001 | אירוע | קהילת החייזרים מרחבי החלל מאסה מהתערבותו של כדור הארץ בעניינים בין-גלקטיים. היא מטילה סגר על מערכת הכוכבים סול והופכת את כדור הארץ לכלא עבור הפושעים הרעים ביותר ביקום. |
| תהומות האינסוף | אוגוסט-אוקטובר 2002 | מהדורה מוגבלת | שיבוטים חלקיים של תאנוס מנסים להשמיד את היקום. |
| הסוף | 2002-2007, 2009-2010, 2020 | מיני-סדרה של מהדורות מוגבלות | "הסוף" היא סדרה של סדרות קומיקס המתארות פרשנויות שונות לסופו של יקום מארוול. הסדרות אשר משתתפות בסיפור הן אקס-מן, הענק הירוק, וולברין, איירון מן, ארבעת המופלאים, המעניש, קפטן אמריקה, קפטן מארוול, דדפול, דוקטור סטריינג', ונום, ספיידרמן (מיילס מוראלס) וספיידר-גירל. |
| מלחמה סודית | אפריל 2004-דצמבר 2005 | סדרה מוגבלת | ניק פיורי, מנהל סוכנות הביון S.H.I.E.L.D, חושף מזימה סודית של ראשת ממשלת לטבריה, לוסיה פון ברדס, לממן קבוצה נחותה של נבלי-על עם טכנולוגיה מתקדמת. פיורי מגייס את קפטן אמריקה, ספיידרמן, דרדוויל, האלמנה השחורה, לוק קייג', וולברין ואת הסוכנת דייזי ג'ונסון בניסיון חשאי להפיל את כס המלכות של לטבריה. |
| אויב המדינה | דצמבר 2004-אפרי 2005 | קרוסאובר | וולברין נשבע לפרק את הארגונים הידרה והיד בעקבות מה שעשו לו ומה שגרמו לו לעשות, בעוד הקבוצות החדשות של ת'נדרבולטס והפולשים לכודות באמצעה של מלחמת אזרחים של הידרה. |
| ממלכת פרא | נובמבר-דצמבר 2005 | קרוסאובר | בעלי חיים מוזרים שעברו מוטציה דווחו שהם מסתובבים בשממה הפראית ליד ואקאנדה. האקס-מן מאחדים כוחות עם הפנתר השחור כדי לחקור את העניין. |
| קפטן יוניברס | ינואר 2006 | קרוסאובר | חמישה גיבורי מארוול נבחרים על ידי כוח האניגמה כדי להפוך לקפטן יוניברס. |
| השמדה | מאי 2006-מרץ 2007 | אירוע | הגולש הכסוף, סופר סקרול, נובה ורונאן המאשים מתמודדים עם גל ההשמדה בראשות אויבם של ארבעת המופלאים, אניהילוס מהאזור השלילי. הסיפור ממשיך ב"השמדה: כיבוש". |
| מלחמה שקטה | מרץ-אוגוסט 2007 | סדרה מוגבלת | אחרי מאורעות המיני-סדרה "בן אם", קוויקסילבר גנב את קריסטל הטריגן מהבלתי אנושיים וכעת חזיז שחור מכריז מלחמה על האנושות. |
| השמדה: כיבוש | ינואר-אפריל 2008 | אירוע | לאחר החורבן שבעקבות גל ההשמדה, נובה, סטאר לורד, ווריית' וקוואזר החדשה (פילא-וול) מובילים קבוצה של גיבורים קוסמיים נגד גזע הפלנקס, שמאיים לכבוש ולהשמיד את כל חלל הקרי. |
| מלחמת המלכים | ינואר-אוגוסט 2008 | אירוע | וולקן מרחיב במהירות את אימפריית השי'אר, בעוד חזיז שחור והבלתי אנושיים הופכים למנהיגי אימפריית הקרי בעקבות אירועי "פלישה סודית", ומתחילה מלחמה קוסמית המושכת את נובה, דארקהוק, ואת קבוצות הסטארג'אמרס ושומרי הגלקסיה. |
| מגנום אופוס | אפריל-מאי 2009 | קרוסאובר | חלק מסיפור שלטון אפל. |
| שלטון אפל: הרשימה | ספטמבר-נובמבר 2009 | מהדורה מוגבלת | חלק מסאגת שלטון אפל. נורמן אוסבורן הכין רשימה של דברים שיש לעשות, והוא מתכנן להרוג או לנטרל גיבורים המהווים איומים על כוחו הפוליטי. |
| ממלכת המלכים | נובמבר 2009-מרץ 2010 | קרוסאובר | ההמשך ל"מלחמת המלכים". כאשר חזיז שחור ווולקן נהרגו ככל הנראה בפיצוץ אדיר במהלך מלחמת המלכים, התפרצות האנרגיה הגדולה קרעה חור ענק במרחב הזמן, ויצרה את מה שמכונה כיום "הקרע". |
| נפילת הענקים | דצמבר 2009-מאי 2010 | אירוע | המוחות החכמים ביותר ביקום מארוול נלכדים בידי קבוצה שידועה בשם אינטליג'נסיה - אוסף של כמה מנבלי העל החכמים ביותר בקאנון של מארוול. |
עלילות ואירועים מרכזיים > 2020 ואילך

| אירוע | תאריך | סוג | תיאור |
| --- | --- | --- | --- |
| איירון מן 2020 | ינואר-אוגוסט 2020 | אירוע | מספר רובוטים שהשיגו חיים תבונתיים מבקשים זכויות משלהם, אך אף אדם אינו מעוניין בכך, ובמיוחד ארנו סטארק. אולם, כאשר "סימן אחד" - הבינה מלאכותית של טוני סטארק בגוף מלאכותי - מחליט להכריז על מהפכה, הדבר מוביל למלחמה בין רובוטים לבני אדם. |
| גורלות אינסופיים | יוני-ספטמבר 2021 | קרוסאובר | בסדרה של חוברות שנתיות, גיבורי מארוול מונעים מאבני האינסוף ליפול לידיים הלא נכונות. "השלל האינסופי": סיומו של הסיפור בקשת סיפור בחוברות החתולה השחורה. |
| ארצות הברית של קפטן אמריקה | יוני-אוקטובר 2021 | סדרה מוגבלת | סטיב רוג'רס וסאם וילסון יוצאים למצוא את הגנב שגנב את מגנו של קפטן אמריקה ולהגן על רשת הקפטנים. |
| הגיבורים נולדים מחדש | מאי-יוני 2021 | אירוע | משהו מוזר קרה ליקום מארוול, והעולם אינו מכיר כלל בקיומם של האוונג'רס. גיבורים ונבלים משולבים כעת יחדיו והעולם הוא תחת הגנתה של יחידת-העל של אמריקה. בניסיון להבין מה השתבש, מתברר שבלייד הוא היחיד שזוכר את העולם הקודם. |
| השמדה אחרונה | יולי-ספטמבר 2021 | קרוסאובר | שומרי הגלקסיה, הקיסר האלקלינג וויקאן, בסיוע סטורם וצוות מוטאנטים של ארגון S.W.O.R.D, מתמודדים נגד דורמאמו, שהתמזג עם אגו הכוכב החי. |
| דארקהולד | ספטמבר 2021 | קרוסאובר | בזמן שקיימים עותקים שונים של ספר הקסמים האפל שנקרא דארקהולד, יש אך ורק דארקהולד אמיתי אחד ויחיד, שעשוי מבשרו של אל בכיר. למשך עידנים, הדארקהולד האמיתי נותר חבוי עד אשר נחשף בידי דוקטור דום ו-ויקטוריוס מסימקריה. קריאתו של הספר זימנה את השד קת'ון ופתחה שער בין ממלכות אחרות לבין כדור הארץ. |
| מותו של דוקטור סטריינג' | ספטמבר-ינואר 2021 | אירוע | דוקטור סטריינג' נהרג, וגיבורי יקום מארוול צריכים לפתור את המקרה על ידי מציאת הרוצח ולהציל את העולם ללא עזרתו של המכשף העליון. |
| מלחמת הדין | פברואר-יולי 2022 | אירוע | בזמן קדום שלפני הקמתן של אימפריות הקרי, הסקרול או השי'אר, לפני הגעתו של גלקטוס ולפני בריאתה של אסגארד התחוללה המלחמה הראשונה והגדולה ביותר שאי פעם געשה ביקום מארוול. בזמן ההווה, מלחמה זו פורצת שוב, וזהו יום הדין שבו כל העומד בפני כל המציאויות והנקמה משחרית הזמן הם גיבורי הארץ, ארבעת המופלאים ומוחו החריף של מיסטר פנטסטיק. |
| מלחמה של באנר | אפריל-יוני 2022 | קרוסאובר | עימות קרוסאובר בן חמישה חלקים בין תור לבין הענק הירוק, באירוע שמציין את חגיגות ה-60 לשתי הדמויות הוותיקות. |
| רשת אפלה | נובמבר 2022 | קרוסאובר | ספיידרמן והאקס-מן מאחדים כוחות נגד בן ריילי ומדלין פריור כששני השיבוטים שנפגמו מתאחדים בתור צ'אסם ומלכת הגובלינים כדי לגרום לתוהו ובוהו ברחבי יקום מארוול. |
| תחרות הכאוס | אוגוסט-ספטמבר 2023 | קרוסאובר | מסע מחודש של אגתה הארקנס להביא קסם כאוס מכניס את גיבורי יקום מארוול לאתגר מיסטי. |
| נשקים של נקמה | אוגוסט 2023 | קרוסאובר | וולברין וגוסט ריידר חוקרים את האפשרות לפרויקט חדש של "נשק פלוס" - כזה שמתנסה ומתמחה בארסנל נשקים של הגיהנום. |
קרוסאוברים של האוונג'רס > שנות ה-70

| אירוע | תאריך | סוג | תיאור |
| --- | --- | --- | --- |
| מלחמת קרי-סקרול | יוני 1971-מרץ 1972 | קרוסאובר | כדור הארץ לכוד באמצעה של מלחמה בין גזע הקרי לבין גזע הסקרול החוצניים. בסיפור הקרוסאובר משתתפים קפטן מארוול וקבוצות האוונג'רס, ארבעת המופלאים והבלתי אנושיים. |
| מלחמת האוונג'רס בדפנדרס | ספטמבר-דצמבר 1973 | קרוסאובר | מזימה משותפת של לוקי ודורמאמו מצריכה את התערבותם של גיבורי הארץ. |
| סאגת קורבאק | ינואר-נובמבר 1978 | קרוסאובר | האוונג'רס ושומרי הגלקסיה נאלצים להתמודד עם האיום של קורבאק. |
קרוסאוברים של האוונג'רס > שנות ה-80

| אירוע | תאריך | סוג | תיאור |
| --- | --- | --- | --- |
| אבודים בחלל-הזמן | פברואר-ספטמבר 1987 | סדרת סיפורים | האוונג'רס מהחוף המערבי צריכים להתמודד איומו של הנבל דומינוס, ששולח אותם באמצעות מסע בזמן לתקופות שונות בעבר, ביניהן המערב הישן של אמריקה, מצרים העתיקה והמאה ה-18. |
קרוסאוברים של האוונג'רס > שנות ה-90 של המאה ה-20

| אירוע | תאריך | סוג | תיאור |
| --- | --- | --- | --- |
| מבצע סופה גלקטית | מרץ-מאי 1992 | קרוסאובר | האוונג'רס נקלעים למלחמה מתמשכת בין גזע הקרי לבין אימפריית השי'אר. |
| קשרי דם | נובמבר-דצמבר 1993 | קרוסאובר | כחלק מההשלכות בהן מוחו של צ'ארלס אקסבייר נמחק בידי מגנטו במהלך "משיכות קטלניות", אקסודוס חוטף את לונה, נכדתו של מגנטו ובתו של קוויקסילבר, ולוקח אותה לג'נושה. |